Source: http://www.financnik.sk/index.php/component/k2/itemlist/user/42-superuser?start=31940
Timestamp: 2019-10-14 08:56:04+00:00

Document:
BRATISLAVA 4. júla (WebNoviny.sk) - Ukrajinský energetický podnik Naftogaz a ruská plynárenská spoločnosť Gazprom majú spoločný záujem upraviť dohodu o predaji plynu Ukrajine v zmysle nedávneho rozhodnutia arbitrážneho súdu v Štokholme. Informovala o tom v utorok spoločnosť Naftogaz, podľa ktorej už obe strany rokujú na neutrálnej pôde. Odporúčame:
Slovensko a Poľsko vykonajú pozorovacie lety nad Ruskom a Bieloruskom V rozhodnutí z 31. mája Rozhodcovský súd Štokholmskej obchodnej komory konštatoval, že Gazprom na základe dohody z roku 2009 nemá nárok uplatňovať princíp take-or-pay, ktorý stanovuje, že predávajúcemu patria platby aj v prípade, že sa tovar neodoberie. Podľa súdu má Kyjev nárok na nákup plynu za ceny, ktoré odzrkadľujú situáciu na trhu a nadmerné platby tak má Rusko Ukrajine so spätnou účinnosťou kompenzovať. V prípade, ak sa Naftogaz a Gazprom nedohodnú na dodatkoch k zmluve a na výške platieb, v spore s konečnou platnosťou rozhodne arbitrážny tribunál, konštatuje Naftogaz.
Viac k témam: Gazprom, Naftogaz, ropa, zemný plyn
Zdroj: Webnoviny.sk - Naftogaz a Gazprom majú záujem o predaj plynu, ak sa nedohodnú, rozhodne tribunál © SITA Všetky práva vyhradené.
Štátny rozpočet Slovenska smeruje podľa rezortu financií k vyrovnanému hospodáreniu Pri výške dlhu by sa tak do úvahy nebrali hotovostné rezervy štátu, čo by výrazne zlepšilo manévrovací priestor štátu pri emisiách štátnych cenných papierov. V tejto zmene pritom nevidia problém ani medzinárodné inštitúcie a ani samotná Rada pre rozpočtovú zodpovednosť. Aj keď jej predseda Ivan Šramko tvrdí, že pred prijatím takejto zmeny je potrebné zodpovedať viacero dôležitých otázok.
Dve alternatívy zmeny zákona
Samotný prechod z hrubého na čistý dlh však nerozšíri možnosti štátu pre financovanie veľkých investičných projektov, čo bolo jednou z myšlienok, o ktorú sa návrh na zmenu ústavného zákona opieral aj pri jeho odôvodňovaní v rámci vládneho programu súčasnej garnitúry. Ako minister Kažimír uviedol na utorkovom diskusnom fóre týždenníka Trend, pre rozšírenie investičnej kapacity vidí dve ďalšie možné alternatívy zmeny zákona o dlhovej brzde. Prvá by viedla k zmenám samotných úrovní sankčných pásiem, druhou by bolo aj v parlamente spomínané zavedenie investičnej výnimky. Odporúčame:
Poslanci Smeru-SD, SNS aj Mosta-Híd chcú uvoľniť dlhovú brzdu na diaľnice, opozícia nesúhlasí Úprava výšky sankčných pásiem, prípadne tempa ich znižovania v ďalších rokoch, by podľa ministra financií na jednej strane mohla riešiť problém, ktorý vyplynul z dlhodobejšieho fungovania dlhovej brzdy, a to jej procyklickosť. Pri súčasnom nastavení totiž napríklad v zlých časoch a prepade ekonomiky zákon o rozpočtovej zodpovednosti ešte zvyšuje tlak na škrtenie verejných výdavkov a ďalšie oslabovanie hospodárstva. Na druhej strane priznáva, že zmeny v úrovniach sankčných pásiem neriešia spomínanú flexibilitu vo financovaní štátneho dlhu.
O investičnej výnimke rozhodnú poslanci
Samostatnou kapitolou je možné zavedenie investičnej výnimky. To, ako by mala v skutočnosti vyzerať, ak by mala byť do zákona zavedená, je podľa ministra skôr otázkou na poslancov národnej rady, ktorí by sa touto otázkou mali pri hľadaní všeobecného konsenzu zaoberať. Pripomína však aj niektoré výčitky medzinárodných organizácií, ktoré by koncipovanie investičnej výnimky len pre jednu oblasť vnímali ako diskrimináciu ďalších výdavkových politík. Diskutovať o téme financovania veľkých investičných projektov po úbytku eurofondových príjmov je podľa ministra potrebné v oveľa širšom koncepte a táto debata podľa neho neskončí ani po ukončení rokovaní o zmene dlhovej brzdy. Odporúčame:
Slovenská ekonomika by mala podľa OECD posilniť, Fico to chce pretaviť do životnej úrovne Kažimír však vyjadril osobný názor, že ak by mala investičná výnimka fungovať, nemala by byť koncipovaná len pre dopravnú infraštruktúru. V budúcnosti nás totiž podľa neho čakajú rovnako dôležité debaty napríklad o financovaní obrany, či vzdelávania a zdravotníctva. Tieto otázky sú však podľa neho otázkou politického konsenzu a ak sa na tom politici v širokom spektre dohodnú, dá sa žiť aj s preferenčným režimom pre dopravné investície. Fungovanie investičnej výnimky by však minister podmienil vytvorením špeciálneho parlamentného výboru s proporcionálnym zastúpením poslancov podľa výsledkov parlamentných volieb. Tento výbor by tak schvaľoval jednotlivé projekty dvojtretinovou väčšinou. Teda v podstate na ústavnom princípe, avšak operatívnejšie ako v parlamentnom pléne. Poslanci by však zároveň museli za tieto rozhodnutia na seba prevziať plnú zodpovednosť, pripomína Kažimír.
Žiadna vláda nepotrebuje väčší dlh
Iný názor na financovanie investičných projektov však má rozpočtová rada. Jej šéf Ivan Šramko upozornil, že aj bez uvoľnenia dlhovej brzdy má po prvé dve sankčné pásma štát priestor na investície do roku 2025 v objeme zhruba 16 mld. eur. Aj preto hovorí, že zmena dlhovej brzdy nie je v tomto smere v súčasnosti potrebná. Kažimír však takýto prístup odmieta. Žiadna vláda podľa neho nepotrebuje negatívne správy a zvyšovanie dlhu do sankčných pásiem nesie reputačné riziko. Odporúčame:
Opozícia vyčíta ministrovi dopravy situáciu s pozemkami okolo bratislavského obchvatu Šramko však ministrovi pripomenul, že v zákone o rozpočtovej zodpovednosti by bolo vhodné urobiť aj ďalšie zmeny, ako napríklad zavedenie výdavkových limitov, ktoré samotný zákon predpokladá, avšak stále sa tak nestalo. Minister reagoval tým, že jeho rezort zavedenie výdavkových stropov pripravuje vo viacerých koncepciách, ktoré chce isté obdobie testovať na reálnych číslach.
Diskusia bude pokračovať až v septembri
Hovorí však, že určite bude proti ich zavedeniu, ak sa nepodarí do zákona o rozpočtovej zodpovednosti dostať zmenu z hrubého na čistý dlh, čo považuje za prioritu. „Kým nedôjde k zmenám v hrubého na čistý dlh, nebudem súhlasiť so zavedením ďalšieho autopilota,“ dodal minister. Diskusiu o zmene dlhovej brzdy otvorili poslanci vládnej koalície na poslednej parlamentnej schôdzi, kde chceli finančný parlamentný výbor v uznesení zaviazať prípravou novely ústavného zákona o rozpočtovej zodpovednosti aj so zakomponovaním investičnej výnimky na dopravnú infraštruktúru. Diskusia k tomuto bodu sa však počas tejto schôdze ani neukončila a poslanci ju po dohode presunuli až na septembrové rokovanie Národnej rady SR.
Viac k témam: dlhová brzda, dlhy, Ivan Šramko, Peter Kažimír, štátny rozpočet
Zdroj: Webnoviny.sk - Prioritou v dlhovej brzde je flexibilnejšie financovanie dlhu, tvrdí Kažimír © SITA Všetky práva vyhradené.
Žena si chcela objednať vraždu exmanžela, plán vypracovala v PowerPointe
PONCA CITY 4. júla (WebNoviny.sk) - V americkom štáte Oklahoma zatkli ženu, ktorá si chcela objednať vraždu bývalého manžela. Odporúčame:
Dvojročné dievčatko uhryzol pes do hlavy, polícia začala trestné stíhanie Tridsaťsedemročná Danielle Dana Layman ponúkala prostredníctvom americkej inzertnej webstránky "desaťdňovú prácu v zahraničí". FBI upozornila na ženu nemenovaná osoba, ktorá sa s ňou stretla ešte v máji. Layman vypracovala v PowerPointe prezentáciu detailného plánu vraždy bývalého manžela, ktorý pracuje ako taxikár v izraelskom Tel Avive. Layman mala v pláne otráviť muža ricínom v káve. Polícia ju zatkla minulý týždeň. Jej výsluch sa bude konať 11. júla.
Viac k témam: krimi, polícia, USA, väzenie, vražda
Zdroj: Webnoviny.sk - Žena si chcela objednať vraždu exmanžela, plán vypracovala v PowerPointe © SITA Všetky práva vyhradené.
BRATISLAVA 4. júla (WebNoviny.sk) - Okresný súd Banská Bystrica, na ktorý prešla na Slovensku exekučná agenda, má prvých deväť sudcov. Prezident Andrej Kiska vymenoval 23 nových sudcov. Súd má plánovaných 13 exekučných sudcov, všetci prešli novembrovým výberovým konaním ale ešte neprešli celým procesom preverovania sudcovskej spôsobilosti a tak ich prezident ešte nemohol vymenovať. "Zložením sľubu ste sa stali sudkyňami a sudcami všeobecných súdov Slovenskej republiky. Od tohto okamihu bude aj od vás, od vašich rozhodnutí, závisieť to, či budú ľudia na Slovensku – od ktorých vaše postavenie pochádza – veriť, že žijú v slobodnej, demokratickej, ale najmä spravodlivej spoločnosti," povedal novým sudcom prezident Andrej Kiska. Odporúčame:
Súčasť dôležitej zmeny
Prezident sa obrátil aj na deviatich nových exekučných sudcov, ktorí sa podľa neho stanú osobne súčasťou dôležitej zmeny. Mali by odbremeniť ostatné súdy od exekučnej agendy, ktorá ich často zahlcovala a neumožňovala, alebo určite sťažovala to, čomu by sa mali venovať sústredene a špeciálne: riešeniu sporov. Prezident verí a dúfa, že pri výkone svojich povinností budú prihliadať na všetky okolnosti, ktoré výkon rozsiahlej agendy exekúcií vždy sprevádzajú. Verí, že prihliadnu aj na konkrétnu a individuálnu situáciu tých, ktorí sa do ťažkej, ale stále zvládnuteľnej, životnej situácie dostanú na obmedzený čas alebo z objektívnych dôvodov. Do celého systému zložitých vzťahov medzi súdmi, exekútormi, dlžníkmi i veriteľmi by mali podľa Kisku noví sudcovia vniesť toľko potrebnú rovnováhu, čitateľnosť a férovosť. "Platný zákon na to vytvára dobré podmienky, budú to však vaše interpretácie, ktoré mu dajú výsledný tvar," zdôraznil v príhovore zverejnenom na svojej internetovej stránke Kiska.
Okolo 3,7 milióna exekučných spisov
Nový exekučný súd funguje od februára, ešte do konca júna mohli byť podávané exekučné návrhy aj na ostatné okresné súdy podľa starých pravidiel. V súčasnosti je na súdoch okolo 3,7 milióna exekučných spisov. Súd vznikol na základe minuloročnej novely Exekučného poriadku. Ministerka spravodlivostí Lucia Žitňanská verí, že takto odbremení od exekučnej agendy ostatné súdy. Špecializovaní sudcovia a ostatní zamestnanci nového pracoviska majú rýchlejšie a efektívnejšie vybavovať túto agendu. Exekučný súd má na starosti aj novozavedený elektronický platobný rozkaz, ktorý je alternatívou k existujúcemu platobnému rozkazu. Vyšší súdni úradníci a kolegovia z okresného súdu podľa nových pravidiel na exekučnom súde prijali približne 2 100 nových návrhov na exekúciu a na rozkazné konanie 1 700 návrhov. Ministerka spravodlivosti očakáva nápor na nový súd po prázdninách.
Viac k témam: Andrej Kiska, sudcovia, súdy
Zdroj: Webnoviny.sk - Prezident Kiska vymenoval 23 nových sudcov, časť z nich bude pôsobiť na novom exekučnom súde © SITA Všetky práva vyhradené.
Zrážku autobusu a nákladného auta v Juhoafrickej republike neprežilo 18 ľudí
JOHANNESBURG 4. júla (WebNoviny.sk) - Zrážka autobusu a nákladného auta v Juhoafrickej republike si vyžiadala 18 mŕtvych. Zdravotnícka spoločnosť ER24 informovala, že k nehode došlo v utorok za mestom Machadodorp v provincii Mpumalanga. Podľa zástupcov ER24 zostali niektorí ľudia uväznení pod autobusom, ďalší ležali v troskách mimo neho. Úrady vyšetrujú príčinu nehody.
Viac k témam: havária autobusu, Juhoafrická republika, tragická nehoda
Zdroj: Webnoviny.sk - Zrážku autobusu a nákladného auta v Juhoafrickej republike neprežilo 18 ľudí © SITA Všetky práva vyhradené.
BRATISLAVA 4. júla (WebNoviny.sk) - Letisko Košice v prvom polroku tohto roka vybavilo celkovo 187 126 cestujúcich, čo je o 11 %, resp. o 18 384 osôb viac v porovnaní s rovnakým obdobím minulého roka. Pravidelné linky spájajúce Košice s Bratislavou, Prahou, Viedňou, Londýnom, Kyjevom, Varšavou, Istanbulom, Sheffieldom, Kolínom a Tel Avivom využilo v prvej polovici roka 171 722 pasažierov pri medziročnom náraste o 8 %. Ako letisko v utorok informovalo, počet cestujúcich v charterovej preprave vzrástol o 65 % na 14 503. Letisko dosiahlo najlepšie polročné prevádzkové výsledky v osobnej preprave od roku 2008. "Je výborné, že tento rast je generovaný takmer ideálnym mixom cestujúcich vďaka našim štyrom sieťovým dopravcom, nízkonákladovej preprave a zlepšenej situácii na trhu charterovej prepravy," povedal výkonný riaditeľ a predseda predstavenstva košického letiska Michael Tmej. Zvýšený dopyt po dovolenkových letoch však spôsobil, že na trhu nie je dostatočná kapacita. Stále viac termínov charterových letov z Košíc je vypredaných najmä do tureckej Antalye. Z Košíc možno letieť na tureckú riviéru aj na pravidelnej linke Turkish Airlines s krátkym prestupom v Istanbule. "Viaceré cestovné kancelárie už na to zareagovali a vedia klientom ponúknuť pobyty vo svojich zazmluvnených hoteloch s odletom z Košíc na palube leteckej spoločnosti Turkish Airlines," uviedol šéf marketingu košického letiska Juraj Toth.
Zdroj: Webnoviny.sk - Letisko v Košiciach využíva čoraz viac cestujúcich, pomohli aj nové pravidelné linky © SITA Všetky práva vyhradené.
Strana 3195 z 3410

References: súd 
 súd 
 Súd 
 súd 
 Súd 
 súd 
 súd